CELEX: 32014R0860
Language: fi
Date: 2014-08-05 00:00:00
Title: Komission täytäntöönpanoasetus (EU) N:o 860/2014, annettu 5 päivänä elokuuta 2014 , tiettyjen tavaroiden luokittelusta yhdistettyyn nimikkeistöön

8.8.2014   
            
            
               FI
            
            
               Euroopan unionin virallinen lehti
            
            
               L 235/7
            
         KOMISSION TÄYTÄNTÖÖNPANOASETUS (EU) N:o 860/2014,
   annettu 5 päivänä elokuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetuista tavaroista mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2014.
      
         
            Komission puolesta,
         
         
            puheenjohtajan nimissä
         
         Martine REICHERTS
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote, jossa on valaistu kiekko (ns. valofrisbee) ja käsikäyttöinen laukaisujärjestelmä, jossa on sisäänvedettävä naru, valmistettu muovista. Kiekossa on akkukäyttöisiä LED-lamppuja.
                  Valaistu kiekko laukaistaan ilmaan vetämällä narua. Se voi lentää 20 metriä ennen laskeutumista maahan.
                  Se esitetään tullille lentävänä potkurileluna.
                  Ks. kuva (1).
               
               
                  9503 00 95
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9503 ja 9503 00 95 nimiketekstien mukaan.
                  Tuotteen objektiivisten ominaisuuksien perusteella sitä on tarkoitus käyttää lentävänä potkurileluna eikä ulkoilmapelin tai -leikin välineenä taikka liikunnan harrastamiseen liittyvänä varusteena. Se ei ole verrattavissa Euroopan unionin yhdistetyn nimikkeistön selittävien huomautusten alanimikkeen 9506 99 90”frisbeehen”, jota käytetään heitto- ja kiinniottopeleihin. Luokittelu nimikkeeseen 9506 välineeksi tai varusteeksi ulkoilmapelejä ja -leikkejä varten ei siis tule kyseeseen.
                  Sen vuoksi tavara luokitellaan CN-koodin 9503 00 95 muuksi muovileluksi.
               
            
         (1)  Kuva on ainoastaan ohjeellinen.